Ir-Regolament tal-Kummissjoni (KEE) Nru 2180/81
tat-30 ta’ Lulju 1981
li jippreskrivi regoli li jimplimentaw restrizzjonijiet għall-għajnuniet għall-produzzjoni tal-majjal
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolamenti tal-Kunsill (KEE) Nru 1945/81 tat-30 ta’ Ġunju 1981 li jirrestrinġi għajnuniet għall-investiment għall-produzzjoni tal-majjal [1], u partikolarment Artikolu 1 tiegħu,
Billi, għall-iskop ta’ l-applikazzjoni tar-restrizzjonijiet fuq l-għajnuniet ta’ l-investiment għall-produzzjoni tal-majjal preskritti fir Regolament (KEE) Nru 1945/81, jeħtieġ li jkun iffissat ir-rapport għall-konverżjoni ta’ postijiet ta’ majjali għas-simna għall-postijiet ta’ ħnieżer nisa għat-trobbija;
Billi għandu jkun imfisser safejn tasal l-awtorizzazzjoni msemmija f’Artikolu 1(1) tar-Regolament (KEE) Nru 1945/81 u għandhom ikunu preskritti l-ħtiġiet minimi li għandhom jitħarsu mill-applikazzjonijiet ta’ l-Istati Membri għal dik l-awtorizzazzjoni;
Billi, biex ikun stmat l-impatt ta’ dawn l-awtorizzazzjonijiet, hemm bżonn li l-Istati Membri li jirċievu dawk l-applikazzjonijiet li jippreżentaw rapport annwali fuq is-suġġett;
Billi l-Kumitat Permanenti fuq l-Istruttura Agrikola ma tax opinjoni fit-terminu iffissat mill-president tiegħu;
ADOTTAT DAN IR-REGOLAMENT:
Artikolu 1
Il-550 post tal-majjal msemmija f’Artikolu 1 tar-Regolament (KEE) Nru 1945/81 għandhom ikunu postijiet tal-majjali tas-simna. Post ta’ ħanżira tat-trobbija għandu jkun ekwivalenti għal 6.5 post ta’ majjali għas-simna.
Artikolu 2
1. L-awtorizzazzjoni mogħtija lil Stat Membru biex jibdel il-550 post tal-majjal fil-kuntest ta’ pjan ta’ żvilupp tar-razzett għandha tkun ristretta għal każijiet speċjali fejn id-dħul mistenni mir-razzett taħt il-pjan ma jiggarantix id-dħul magħmul paragunabbli għal 1.5 unitajiet tax-xogħol il-bniedem.
2. In-numru tal-postijiet għal majjali jista’ jiżdied bis-saħħa ta’ Artikolu 1 tar-Regolament (KEE) Nru 1945/81 safejn meħtieġ biss biex ikun garantit id-dħul paragunabbli magħmul għal massimu ta’ 1.5 unitajiet tax-xogħol il-bniedem taħt il-pajn ta’ l-iżvilupp konċernat.
Artikolu 3
Stat Membru li japplika għall-awtorizzazzjoni taħt Artikolu 1(1) tar-Regolament (KEE) Nru 1945/81 għandu fl-istess ħin jipprovdi lill-Kummissjoni b’deskrizzjoni dettaljata tal-metodu tal-kalkolu. B’mod partikolari, l-informazzjoni li ġejja dwar l-operazzjoni tal-majjal għandha tkun inkluża fil-metodu tal-kalkolu:
- l-ispejjeż relatati mal-postijiet tas-simma tal-majjal u l-ħnieżer nisa tat-trobbija,
- il-prezzijiet li jitħallsu għall-qżieqeż, majjali tas-simna, ħnieżer nisa tat-trobbija u l-għalf,
- in-numru ta’ frieħ kull ħanżira kull sena,
- in-numru ta’ majjali miżmuma għal kull post ta’ simna kull sena.
Artikolu 4
Stat Membru li jirċievi awtorizzazzjoni biex jinbidlu n-numru ta’ postijiet ta’ majjali għandu jibgħat lill-Kummissjoni rapport annwali, qabel l-1 ta’ Mejju tas-sena ta’ wara, fuq il-każijiet speċifiċi fejn in-numru ta’ postijiet ta’ majjali nbiddlu fil-kuntest ta’ pjan ta’ żvilupp tar-razzett. "Ir-rapport għandu jkollu partikolarment informazzjoni fuq in-numru ta’ każijiet speċjali u n-numru ta’ postijiet tal-majjali involuti f’kull każ."
Artikolu 5
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 30 ta’ Lulju 1981.